stanford-oval/wikipedia huggingface dataset:
רוני הדר

| --- | --- |

רוני הדר ב"יותר איטי מלב", סרטם של ינאי גוז ויוני זיכהולץ, 2012
 לידה:  25 ביולי 1982 (בת 42) תל אביב-יפו, ישראל ישראל
 מדינה:  ישראל 
 תקופת הפעילות:  מ-2004
 מספר צאצאים:  2
 פרופיל ב-IMDb
 
רוני הדר וגיא לואל, "יותר איטי מלב"
רוני הדר (נגלר) (נולדה ב-25 ביולי 1982) היא שחקנית ישראלית.
חיים אישיים

בספטמבר 2012 נישאה הדר לאיתי נגלר. ב-2014 נולד בנם הבכור. ב-2018 נולדה בתם השנייה. הדר מתגוררת בהרצליה. היא התמודדה בבחירות לעיריית הרצליה לשנת 2024 במקום החמישי ברשימת חוזה חדש ולא נבחרה אך מונתה מטעם הסיעה לדירקטוריון "החברה לאמנות ולתרבות הרצליה" ולוועדת השמות העירונית.
פילמוגרפיה > קולנוע

| שנה | סרט | תפקיד | במאי | תסריטאי | מפיק |
| --- | --- | --- | --- | --- | --- |
| 2005 | תחיה ותהיה (ישראל/צרפת) | שרה | ראדו מיכאיליאנו | אלן-מישל בלאן, ראדו מיכאליאנו | איתי תמיר, מרק רוזנבאום |
| 2007 | חומר למחשבה (ישראל/צרפת) | שלי | עמנואל נקש, סטפן בלאיש | עמנואל נקש, סטפן בלאיש | אבי בוחבוט, חיים בוזגלו, אמיר גדליה |
| 2012 | יותר איטי מלב | לילי גוטמן | יוני זיכהולץ, ינאי גוז | יוני זיכהולץ, ינאי גוז | אביתר דותן, רמי דמרי, ישי מור, יעל הדסי-בכר (בהפקת חברת פרקסיס) |
| 2013 | שבעה ימים (סרט בן שעה) |  | עודד רז | עודד רז | פירמה הפקות |
| 2017 | מועדון החנונים: הסרט | אודליה שעשוע | ירון ארזי | ירון ארזי, דפנה ממון, אסף שליטא | יפתח גבאי, משה אדרי, לאון אדרי, ירון ליכטנשטיין, מיקי רבינוביץ'. |
פילמוגרפיה > טלוויזיה

| שנה | סדרה/תוכנית | תפקיד | ערוץ | יוצר | תסריטאי | במאי/עורך | חברת הפקות |
| --- | --- | --- | --- | --- | --- | --- | --- |
| 2023- הווה | מלון הוטל | אורלי, אשתו של מנהל המלון | כאן חינוכית | יגאל שפירא, משה מלכה | יגאל שפירא, משה מלכה | עופר ויצמן |  |
| 2017 | צפוף | המורה למתמטיקה | ערוץ זום | נטלי מרכוס, אסף בייזר | נטלי מרכוס, אסף בייזר, גאיה שליטא כץ | במאי: אורן שקדי עורך: ניר נחום |  |
| 2016–2023 | ילדי בית העץ | טלילה סיבוני | הטלוויזיה החינוכית הישראלית | שירילי דשא, רועי שגב. | שירילי דשא, רועי שגב. | שירלי דשא, שעיה פורסטנברג. | יולי אוגוסט הפקות |
| 2015 | פרודים | גלי | ערוץ 2 | דניאל לפין | דניאל לפין | במאי: דניאל לפין עורך: בועז רוזנפלד | בלאק שיפ הפקות |
| 2012–2019+ 2024 | הקלמרים | חן בייזר | HOT | אבי בלקין | אבי בלקין | במאי: יוני גרא. עורכים: אילן רוזנפלד, עידית פארן וייס, יהונתן פארן | צחי כהן, יהונתן פארן |
| 2011 | בובי ואני 2 | דפנה דה פינס | ערוץ 2 (קשת) | רועי עידן, יובל שגב | רועי עידן, יובל שגב | במאי: יובל שגב | יובל שגב, קרן מיכאל |
| 2011 | החברים של נאור |  | ערוץ 10 | נאור ציון | נאור ציון | נאור ציון | יואב גרוס |
| 2011 | השועלים | גל | יס קומדי | גיורא חמיצר | גיורא חמיצר, נועה פניני, יובל פרידמן, ירון ארזי | במאים: ירון ארזי, אורן שקדי, איל דורי | קופרמן הפקות |
| 2010 | בובי ואני | דפנה דה פינס | ערוץ ביפ - HOT | רועי עידן, יובל שגב | רועי עידן, יובל שגב | רועי עידן, יובל שגב |  |
| 2009–2010 | הקרמבויז | אולה הופ (קול) | ניקלודיאון |  | דפנה ממן | במאים: איתן כהן, ירון ארזי. עורכים: אסף פורמן, ירון ארזי | חני מור סילברמן |
| 2009 | האי, עונה 3 | רומי | ערוץ הילדים | גיורא חמיצר | מיכל קופר-קרן | במאי: עופר ויצמן. עורך: ירון ארזי | קופרמן הפקות, נגה תקשורת |
| 2009 | מה שנחוץ לרווק | נגה ארצי | HOT3 | עירית לינור | עירית לינור | במאית: עירית לינור. עורכת: טלי הלטר-שנקר | גברת הפקות |
| 2009 | המובילים | טלי | ערוץ לוגי | איציק קריחלי, אורי הלוי, דגנית אטיאס | נעם סלונים | במאי: רועי פלורנטין. עורך: נעם סלונים |  |
| 2008 | לה לה לנד | גלי | ערוץ הילדים | ירון ארזי |  | במאי: עדי סופר | נגה תקשורת |
| 2007 | אולי הפעם |  | Yes | מיכל קופר-קרן, אריק שגב, גל פרידמן | מיכל קופר-קרן, אריק שגב | במאי: עופר ויצמן | אולפני הרצליה, רוני הפקות |
| 2007 | חמישה גברים וחתונה |  | ערוץ 10 | ערן קולירין, שי כנות, דנה עדן | ערן קולירין | במאי: ערן קולירין, אריק רוטשטיין | דנה עדן |
| 2006 | אגדת דשא |  | ערוץ 10 | עופר ויצמן, גל פרידמן | גל פרידמן | במאי: עופר ויצמן | אולפני הרצליה |
| 2005 | אהבה מעבר לפינה | תמר אבני | ערוץ 2 | גל פרידמן | גל פרידמן | במאי: עופר ויצמן. עורך: חגי לוי | מעגלות |
פילמוגרפיה > תיאטרון

| שנה | הצגה | תפקיד | תיאטרון | מחזאי | במאי |
| --- | --- | --- | --- | --- | --- |
| 2017–הווה | פרצוף חמוץ | המלכה (תפקיד ראשי) | תיאטרון אורנה פורת | שירילי דשא ורועי שגב | שירילי דשא |
| 2016 | מלון רנדוו |  | תיאטרון הקאמרי |  |  |
| 2013–2012 | שחק אותה סם | לינדה | תיאטרון באר שבע | וודי אלן | אילן אלדר |
| 2012 | אקסודוס | אנה | תיאטרון אורנה פורת | צביה הוברמן | דדי ברון |
| 2011 | האריסטוקרטים |  | תיאטרון הקאמרי | עדנה מזי"א | עמרי ניצן |
| 2011 | ליפול ברשת | לולי | תיאטרון ארצי לנוער | שלומית ארנון ויפעת זנדני צפריר | יפעת זנדני-צפריר |
| 2013–2010 | גוש לך | דמויות שונות | צוותא | רוני הדר, אורי אוריין | רותם קינן |
| 2010 | לילה לא שקט | גילי | תיאטרון הקאמרי | יעל רונן על-פי שיריו של שלמה ארצי | יעל רונן |
| 2009 | הקסם של אורנה | תותי | תיאטרון אורנה פורת | חגית רכבי ניקוליבסקי | רפי ניב |
פרסים ומועמדויות

| שנה | פרס | קטגוריה | פרויקט | מועמדות |
| --- | --- | --- | --- | --- |
| 2021 | פרסי הטלוויזיה לילדים ולנוער | השחקנית הטובה ביותר בסדרה קומית | ילדי בית העץ | מועמדות |
| 2022 | פרסי הטלוויזיה לילדים ולנוער | השחקנית הטובה ביותר בסדרה קומית | ילדי בית העץ | מועמדות |
הערות שוליים

1 2 3  רותה קופפר, רוני הדר: "אני מאמינה שפעולות קטנות משנות מציאות", באתר כלכליסט, 7 באוגוסט 2024
משטרה רפואית (סדרת טלוויזיה)

| --- | --- |

 מבוסס על:  בית חולים לילדים 
 סוגה:  קומדיה שחורה   דרמה רפואית   פרודיה
 יוצרים:  רוב קורדדרי   ג'ונתן סטרן   קריסטר ג'ונסון   דייוויד וויין
 בימוי:  דייוויד וויין   ביל בנץ
 שחקנים:  ארין הייז   רוב הובל
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  10
 תוכנית מקור:  בית חולים לילדים
 הפקה
 מפיק:  רוב קורדדרי   ג'ונתן סטרן   קריסטר ג'ונסון   דייוויד וויין
 מפיקים בפועל:  פראני בולדווין   מרקו פרגנולי   דייוויד סולדינגר
 חברת הפקה:  Abominable Pictures   David Wain Productions   Mister Krister   The Corddry Company   Warner Horizon Television
 הפצה:  נטפליקס 
 עורכים:  ג'ון דייגל   דין פולק   מאורה קורי
 מוזיקה:  מאט נובאק
 אורך פרק:  21–28 דקות
 שידור
 רשת שידור:  נטפליקס
 פורמט (תמונה):  4K ‏(16:9 Ultra HD בטווח דינמי גבוה)
 פורמט (קול):  דולבי דיגיטל
 תקופת שידור מקורית:  10 בינואר 2020 – הווה
 קישורים חיצוניים
 דף התוכנית ב-IMDb
 
משטרה רפואית (באנגלית: Medical Police) היא סדרת טלוויזיה אמריקאית של נטפליקס שעלתה לשירות ההזרמה של החברה ב-10 בינואר 2020.
תקציר העלילה

רופאי בית החולים לילדים לולה ספראט ואוון מאסטרו, מגלים נגיף שעלול להשמיד את כל העולם ומגויסים לסוכנות חשאית במרוץ סודי המתפרס על פני כדור הארץ כדי למצוא תרופה לנגיף. במהלך חיפושיהם הם חושפים קנוניה עמוקה המגיעה עד לדרגים הגבוהים.
שחקנים

ארין הייז – ד"ר לולה ספארט, מגלת הנגיף
רוב הובל – ד"ר אוון מאסטרו
מולין אוקרמן – ד"ר ואלרי פלאם
סראיו ראו – סאלון מקינטייר
רוב קורדדרי – בלייק דאונס
טום רייט – המנהל פאטן
לייק בל – קאט בלאק
ג'ייסון שוורצמן – הפרוש הזהוב
פרד מלמד – פרופסור ווטרס
מייגן לי – הסוכנת טראן
קן מרינו – ד"ר גלן ריצ'י
הפקה

הסדרה היא סדרת ספין אוף לסדרת הטלוויזיה "בית חולים לילדים" (אנ') והיא מהווה פרודיה למותחני הריגול.
ב-19 בפברואר 2019 הודיעה נטפליקס כי תעלה סדרת ספין אוף בעלת עשרה פרקים לסדרה "בית חולים לילדים". הסדרה הופקה על ידי אגף הטלוויזיה של חברת האחים וורנר. הקדימון לסדרה יצא ב-19 בדצמבר 2019.
קבלה

האתר "Rotten Tomatoes" נתן לסדרה דירוג של 83% על סמך 6 ביקורות, עם דירוג ממוצע של 6.92 מתוך 10.
הערות שוליים

↑  Tobias, Scott (27 בדצמבר 2019). "The Best Movies and TV Shows New on Netflix Canada in January". The New York Times. נבדק ב-9 בינואר 2020. {{cite web}}:  (עזרה)תחזוקה - ציטוט: url-status (link)
↑  "Netflix orders scripted series Medical Police from Rob Corddry, Krister Johnson, Jonathan Stern, and David Wain" (Press release). Netflix. 19 בפברואר 2019. Episodes: 10 X 30 {{cite press release}}:  (עזרה)
↑  "'Childrens Hospital' Spinoff 'Medical Police' Gets Premiere Date at Netflix - Here's Your First Look (Photos)". TheWrap. 16 בדצמבר 2019. נבדק ב-6 בינואר 2020. {{cite news}}:  (עזרה)
↑  Michael, Brendan (2019-12-16). "'Childrens Hospital' Team Bringing Spin-off 'Medical Police' to Netflix in January". Collider. נבדק ב-2020-01-05.
↑  Andreeva, Nellie (2019-02-19). "Netflix Orders 'Medical Police' Comedy Series From 'Childrens Hospital' Team Starring Erinn Hayes & Rob Huebel". Deadline. נבדק ב-2020-01-05.
↑  Kozell, Isaac (8 בספטמבר 2017). "Rob Corddry on 'Ballers,' His 'Childrens Hospital' Spin-Off, and Playing Second Banana". Splitsider. אורכב מ-המקור ב-2 באוקטובר 2017. נבדק ב-9 בינואר 2020. {{cite web}}:  (עזרה)
↑  White, Peter (10 בדצמבר 2019). "'Childrens Hospital' & 'Wet Hot American Summer' Producer Jonathan Stern Strikes Overall Deal With Warner Bros TV". Deadline. נבדק ב-5 בינואר 2020. {{cite web}}:  (עזרה)
↑  Hoai-Tran, Bui (19 בדצמבר 2019). "Medical Police Trailer: This New Netflix Comedy Is About Doctors... Who Are Also Cops". Slash Film. נבדק ב-14 בינואר 2020. {{cite web}}:  (עזרה)
↑  "Medical Police: Season 1 (2020)". Rotten Tomatoes. ארכיון מ-7 בפברואר 2020. נבדק ב-1 בפברואר 2020. {{cite web}}:  (עזרה)
↑  "Medical Police: Season 1". Metacritic. ארכיון מ-7 בפברואר 2020. נבדק ב-20 בינואר 2020. {{cite web}}:  (עזרה)
אהבה יוונית

| --- | --- |

כרזת הסרט בישראל
 בימוי:  כריסטופורוס פאפאקליאטיס 
 הופק בידי:  כריסטופורוס פאפאקליאלטיס קוסטאס סוסולאס כריס פאפאוואסיליו דורותאה פסכאלידו
 תסריט:  כריסטופורוס פאפאקליאטיס 
 עריכה:  סטלה פִילִיפּוֹפּוּלוּ
 שחקנים ראשיים:  ג'יי. קיי. סימונס כריסטופורוס פאפאקליאטיס אנדראה אוסווארט מריה קאבויאני מינאס חאדזיסאבאס ניקי ואקאלי תאופיק ברהום
 מוזיקה:  קוסטאס כריסטידיס
 צילום:  יאניס דראקולאראקוס
 מדינה:  יוון 
 חברת הפקה:  Plus Productions Village Film Alpha TV Ote tv
 חברה מפיצה:  Cinema Libre Studios
 הקרנת בכורה:  יוון יוון 17 בדצמבר 2015
 משך הקרנה:  113 דק' 
 שפת הסרט:  יוונית, אנגלית, ערבית, גרמנית
 סוגה:  דרמה רומנטית
 הכנסות באתר מוג'ו:   worldsapart
 www.worldsapartfilm.com
 דף הסרט ב־IMDb
 
אהבה יוונית (ביוונית: Ένας άλλος κόσμος, בתרגום מילולי לעברית: עולם אחר) הוא סרט דרמה רומנטי יווני משנת 2015. זהו סרט אנתולוגיה (אנ') המספר שלושה סיפורי אהבה בין יוונים בני שלושה דורות לזרים מארצות אחרות, על רקע המשבר הכלכלי והחברתי בדרום אירופה בכלל וביוון בפרט, בעשור השני של המאה ה-21, המגמות הנאו-פשיסטיות שצמחו לאור משבר ההגירה והפליטים, וההתנגדות לגלובליזציה ולמדיניות הכלכלית של האיחוד האירופי כלפי יוון.
כְרִיסְטוֹפוֹרוֹס (כריסטופר) פָּאפָּאקָליָאטִיס כתב את התסריט, ביים, הפיק יחד עם קוסטאס סוּסוּלָאס, כריס פָּאפָּאוָואסִילְיוּ ודוֹרוֹתֵאָה פָּסְכָלִידוּ, והוא גם משחק באחד התפקידים. זה היה סרטו האחרון של השחקן היווני מינאס חאדזיסאבאס (אנ') שמת משבץ מוחי בגיל 67, ב-30 בנובמבר 2015, 18 יום לפני צאת הסרט לבתי הקולנוע.
הסרט הופץ מחוץ ליוון תחת הכותרת האנגלית Worlds Apart (בתרגום חופשי לעברית: "עולמות שונים").
עלילה

שלושה סיפורי אהבה מתפתחים באתונה במהלך ימי השבוע הקדוש שלפני חג הפסחא. עיתוי זה מתבטא בתהלוכות מסורתיות החולפות בכל אחד מהפרקים. התהלוכות נערכות בערוב יום שישי הטוב המסיים את השבוע, ומסמלות את דרך הייסורים של ישו לקראת צליבתו. הצועדים בתהלוכות שרים את השיר "Ω! Γλυκύ Μου Έαρ" (בתעתיק: אוֹ! גְלִיקִי מוּ אֵאָר; בעברית: הו! אביב מתוק שלי).
עלילה > פרק ראשון: "בומרנג"

דפני היא סטודנטית ללימודי פוליטיקה באוניברסיטה של אתונה (אנ'), ופַארֶס הוא פליט סורי-נוצרי שהיה סטודנט לאמנות בארצו והגיע לאתונה כדי להגר לקנדה. הוא מנסה לרכוש דרכון מזויף, ומתקיים כרוכל רחוב המציע מציאות זולות לנהגים בכביש. השניים נפגשים כשפארס מחלץ את דפני מידי תוקפים בסמטה חשוכה בלילה, וכאשר הוא רואה אותה במקרה באוטובוס, פארס מחזיר לדפני את הטלפון הנייד ששמטה במנוסתה, והם מתאהבים.
אדוניס, אביה של דפני, הוא גזען שונא זרים המאשים את המהגרים, הממשלה וחברות הביטוח בהתמוטטות רשת החנויות שלו. בהיותו סבור שיש לסלק את כל המהגרים מיוון, אדוניס פעיל בכנופיה של בריונים קיצוניים העושים פוגרומים במהגרים לא-חוקיים. בנוסעו ברחובות אתונה, מהגר מנסה למכור לו בומרנג. אדוניס מתנפל על המהגר בצעקות, והלה נמלט כשהבומרנג נשאר בידי אדוניס. הוא נאלץ למכור את המכונית, יושב ממורמר על שפת הים ומשליך בתסכול את הבומרנג שחוזר אליו. דפני עוזבת את הבית למורת רוחו אביה שלא יודע על הרומן שלה עם פליט ערבי, והיא מבלה את רוב זמנה עם פארס המתגורר עם מהגרים לא חוקיים רבים בשדה התעופה הישן והנטוש של אתונה. פארס מקבל את דרכונו החדש, אך מחליט להישאר באתונה, ולא עולה לרכבת עם חבריו הפליטים.
אדוניס וחבריו מצטיידים בנשק חם, יוצאים באחד הלילות לפרוע במהגרים הלנים בשדה התעופה, ופותחים באש לכל עבר. דפני ופארס, הישנים במטוס נטוש, בורחים יחד עם כל הזרים, ודפני ואדוניס נתקלים זו בזה, לתדהמת שניהם. בסצנה זו נקטע הפרק הראשון.
עלילה > פרק שני: "Loseft 50mg"

יורגוס אָנְגֶלוּ הוא מנהל שיווק בחברה באתונה, נשוי ואב לילד בשם אדוניס. נישואיו מידרדרים בגלל קשיים כלכליים, ולכן הוא נוטל גלולות Loseft נוגדות דיכאון. בינתיים, אֶלִיז משוודיה מגיעה לאתונה בענייני עסקים, ומשתכנת בדירה שכורה ברובע "פלאקה" (אנ'). יורגוס ואליז נפגשים באקראי בבר סמוך לדירתה, מתאהבים ומתחילים לקיים מפגשים רומנטיים. בשיחות ביניהם לגבי המצב הכלכלי, יורגוס מלין על שאנשים שמאבדים את עולמם מואשמים באחריות לסבלם-הם, אך אליז דוגלת בעולם של שוק חופשי שבו כל אדם אחראי לגורלו.
יום אחד, אליז מגיעה למשרדי החברה שבה עובד יורגוס, ומתברר שהיא מנהלת בכירה שבאה לעשות צעדי ייעול וצמצום כח אדם לקראת השתלטות משקיעים זרים על החברה היוונית. השניים נאלצים לנהוג כזרים כלפי הסביבה, אך אהבתם ויחסי העבודה ביניהם מתערבים זה בזה. עובד אחר בחברה, אוֹדִיסֵיאָס, רואה חשבון וחבר קרוב של יורגוס, בא לדבר על ליבו כדי שימנע את פיטוריו, כי הוא, אודיסיאס, נמצא בקשיים כלכליים, ביתו עוקל ואשתו בהריון. יורגוס מנסה לדבר על כך עם אליז, אך היא דוחה אותו משום שפנייתו איננה אתית. עוד ועוד עובדים מפוטרים, ובסוף גם אודיסיאס. כהתרסה כלפי אליז, מביא יורגוס למשרד את אשתו אנה ובנו. אליז מתקשה לעשות את עבודתה כאשר היא נדרשת למחלקה של יורגוס, והממונים מביעים תרעומת על שהצמצומים לא מתקדמים.
מנהל בחברה, איליאס, שנודע לו על הרומן של יורגוס עם אליז, מתגרה בו על שהוא חסין מפיטורים בשל כך, ומספר לו שאודיסיאס התאבד ואשתו מסרבת לראות את יורגוס בהלוויה. יורגוס נשבר ומודיע לאליז על סיום הרומן ביניהם, וכעת היא מתמודדת עם דרישת המשקיעים לסגור גם את המחלקה של יורגוס.
עלילה > פרק שלישי: "הזדמנות שנייה"

סבסטיאן צימר הוא היסטוריון ומרצה גרמני שפרש לגמלאות, רווק מושבע שעבר להתגורר באתונה ומשמש כיועץ בספרייה הלאומית של יוון. בעת שהוא עורך קניות במרכול, הוא מבקש את עזרתה של מריה, וזו מתלוננת על שהוא כזר קונה מכל טוב, בעוד שלה כמקומית אין כסף לקנות אפילו גבינת פטה ועגבניות שרי, והיא באה למרכול מתוך הרגל, אך לא קונה כמעט דבר. סבסטיאן מזמין את מריה לקפה, והיא מספרת שהיא נשואה, אם לילדים ואיננה מאושרת, אך סבסטיאן מאמין שאדם יכול לשנות את גורלו. הוא מתחיל לחזר אחריה, קונה לה קופסת עגבניות שרי, והם מתחילים להיפגש בקביעות במרכול, משום שמריה חוששת להיפגש במקומות אחרים. סבסטיאן משחד את שומר המרכול, וזה מאפשר לו להיכנס למקום אחרי שעת הסגירה, כדרך בילוי.
מריה נענית להצעת סבסטיאן לבוא איתו לספריה הלאומית, שם הוא נותן לה ספרים לקרוא. אחד מאלה הוא ספר מיתולוגיה על סיפור אהבתם של ארוס ופסיכה. סבסטיאן מספר למריה איך הלכה פסיכה עד השאול כדי לחפש את ארוס אהובה, וכיצד זאוס העניק לאהבתם הזדמנות שנייה. בתוך כך, המצלמה מדלגת לשני הפרקים הקודמים בסרט כאנלוגיה לסיפור המיתולוגי. אחר כך, הוא נותן לה ספר בשם "הזדמנות שנייה", ומריה מספרת על חששותיה מיום ההולדת הקרב של הנכד שלה, משום שאחרי השמחה היא תישאר עם אומללותה וספקותיה באשר ליכולתה לתקן את טעויות חַיֶּיהָ. ערב אחד חדלה מריה להופיע לפגישות במרכול.
עלילה > סוף דבר

נראות תמונות מארוחת יום ההולדת של הנכד, ומכאן והלאה מתבררים הקשרים בין הסיפורים והדמויות: מריה ואדוניס הם הוריהם של האחים יורגוס ודפני, וסבו של הנכד אדוניס (הקרוי על שם סבו), בנו של יורגוס. מריה חששה מתגובת אדוניס אם ייוודע לו דבר אהבתה של דפני לפליט הסורי פארס, ולכן דפני ברחה מהבית. אדוניס נזף ביורגוס על רומן האהבים שלו, ודרש ממנו לשמור על שלימות משפחתו. ערב אחד, אדוניס חזר עם כתמי דם על חולצתו. מריה הבינה מה הוא עושה, הוא הטיח בה שהמהגרים לנים בשדה התעופה, סוחרים בנשק ובסמים ושודדים חנויות, בעוד הוא ממלא את חובתו למדינה ולילדיו. מריה מטיחה כנגדו שהוא פשיסט אלים, יורקת בפרצופו ומתכוננת לעזוב את הבית. שותפו של אדוניס מתקשר אליו, והם יוצאים לפרוע בפליטים בשדה התעופה, כמתואר בפרק הראשון. דפני ופארס נתקלים באדוניס במהלך הפוגרום, ואז יורה בה שותפו של אדוניס, והיא מתה בזרועות אביה, לעיני פארס. כאן מתבהרת סמליות הבומרנג, כאשר שנאת הזרים של אדוניס חזרה אליו כבומרנג עם מות בתו. מריה קיבלה את ההודעה על מות דפני בעודה אורזת מזוודה, ואז הפסיקה להגיע לפגישות עם סבסטיאן. אליז מבקשת ממעסיקיה לשלוח לה מחליף, ועוזבת בחזרה לשוודיה מבלי להיפרד מיורגוס, שלבסוף פוטר גם הוא, ונפרד מאשתו.
בחלוף שנה, פארס מגיע כפליט לקנדה. יורגוס מוצא באקראי את הספר "הזדמנות שנייה" עם הקדשה שכתב סבסטיאן למריה, ובא עם הספר לספרייה הלאומית להכיר את סבסטיאן. הלה מספר לו שהוא לא חדל להמתין למריה במשך השנה הזו, והולך לפגוש את מריה כשהיא חסרת כל, כמימוש של הבטחת ההזדמנות השנייה.
ליהוק

| שחקנים | דמויות |
| --- | --- |
ניקי וקאלי: דפני
תאופיק ברהום: פארס
כריסטופורוס פאפאקליאטיס: יורגוס
אנדראה אוסווארט (אנ'): אליז
ג'יי. קיי. סימונס: סבסטיאן צימר
מריה קאבויאני: מריה
מינאס חדזיסאבאס: אדוניס
מתאוס קוֹרוֹוֶסִיס: אדוניס, בנו של יורגוס
דימיטריס ליגנאדיס: חבר בכנופיית הבריונים
אודיסיאס פאפאספיליופולוס: אודיסיאס
ניקוס חדזופולוס: איליאס
מרינה קאלוגירו: אנה, אשתו של יורגוס
הפקה

על תחילת צילומי הפרק הראשון נמסר ב-14 ביולי 2014, וב-30 בספטמבר באותה שנה נמסר על תחילת צילומי הפרקים השני והשלישי.
הסרט צולם בחלקו הגדול באתרים אותנטיים ביוון, ובאתונה בפרט. סצנות המתרחשות בשדה התעופה, צולמו בשטח נמל התעופה "אליניקון", שננטש לאחר סגירתו ב-2001. בכלל זה, מטוס "בואינג 747" מקורקע של חברת "אולימפיק איירליינס" שפשטה רגל בשנת 2009. סצנות המתרחשות על חוף הים, צולמו בחוף ווֹיְדוֹקְלִיָה, מסיניאה, בדרום מערב הפלופונסוס. אתרי צילום נוספים באתונה: רובע "פלאקה" שלמרגלות האקרופוליס, ובניין הספרייה הלאומית של יוון. הסצנה שבה נראית אליז באולם נוסעים יוצאים בשדה תעופה, לקראת סוף הסרט, צולמה בשדה התעופה של מינכן, גרמניה.
הפצה והכנסות

ביוון, הסרט יצא לבתי הקולנוע ב-17 בדצמבר 2015, ועד סוף פברואר 2016 הכניס כ-4.7 מיליון דולר כסרט הרווחי ביותר ביוון מזה כעשור. הקרנת הבכורה בארצות הברית התקיימה ב-1 באוקטובר 2016, כסרט שפתח את פסטיבל הסרטים היווניים בניו יורק, ב-21 באוקטובר הוקרן לפני חברי התאחדות העיתונאים הזרים בהוליווד, ויצא לבתי הקולנוע ב-13 בינואר 2017. בישראל יצא הסרט ב-3 באוגוסט 2017.
בסך הכל, גרף הסרט הכנסות של כ-5.5 מיליון דולר.
ביקורות

באתר הדירוגים Rotten Tomatoes קיבל הסרט בקרב המבקרים דירוג של 63% בשקלול של שמונה ביקורות, לעומת 85% בקרב הגולשים. באתר Metacritic קיבל הסרט ציון 61 (מתוך 100) לפי חמש ביקורות שהוגדרו "אוהדות בדרך כלל".
גארי גולדסטין כתב ב"לוס אנג'לס טיימס" שמדובר בדרמה מעשה אמן, כאשר הסיפורים משתלבים זה בזה באופן מפתיע ומשכנע, ופאפאקליאטיס משכיל לאזן ביניהם מהבחינות הרגשית, התרבותית והפוליטית. בביקורת ב"הוליווד ריפורטר", פרנק שק טען שפאפאקליאטיס מצליח לצייר דיוקן של סביבה מוטרדת, אך הוא כה מתאמץ להבהיר את הנקודות המרכזיות בסרט, עד שנדמה שהדמויות והמצבים נועדו לצורך הדגשה בלבד. שק מציין שרק הסיפור השלישי מצליח לעורר רגש אמיתי, כאשר הסרט מרוויח מנוכחותו של סימונס בתפקיד הפרופסור הגמלאי, ואילו קאבויאני מתעלה מעל המשחק הסביר בסרט, כעקרת הבית האומללה. לעומת זאת, שני הסיפורים האחרים הם, לדעת שק, קלישאות, האחד - של נוסחת "רומאו ויוליה", והשני - של יחסי תן וקח.
לעומת שק, אוואן גלייברמן סבר שהפרק השני הוא המהדהד ביותר, כאשר יורגוס עומד מהצד נוכח דמעות וייאוש, והשאלה היא אם הוא יצליח להציל את עורו מצד אחד, אך מצד שני - לשחרר את עצמו, וברור שאסונם של המפוטרים הוא הפחד מליפול בין הסדקים, ודבר לא ימתין להם מלבד אבדון. גלייברמן סבור שהסרט לא רע, אבל הוא מעט מדי. על אף שהסרט מטפל בסוגיות השונות בהגינות, הוא נראה שבלוני, ועם זאת הוא נוגע בסוגיה חשובה: מה קורה לחברה שהחיים "הרגילים" שלה הולכים ומתמעטים?
בדומה לשק, סיימון אברמס שיבח את סימונס וקאבויאני, אשר בהופעה מיומנת, מעבירים עולם של משמעויות במבט בלבד. אלה, לעומת השחקנים האחרים, שאברמס סבר שהם חסרים את הכימיה הגורמת לצופים להאמין שהקשרים בין הדמויות חוצים גבולות סוציו-אקונומיים.
בישראל, שמוליק דובדבני כתב ב-ynet, שהמימד האגדי-אקטואלי בשלושת סיפורי האהבה, קורס נוכח נאיביות פוליטית ועיצוב סטריאוטיפי של הדמויות. לדעת דובדבני, ”הסרט הזה הוא דוגמה לאופן שבו משבר אמיתי מנוצל לצרכים של קיטש מלודרמטי ורידוד פוליטי ואנושי”.
פרסים ומועמדויות

בטקס פרסי האקדמיה היוונית לקולנוע לשנת 2016, הסרט זכה בפרס שחקן המשנה הטוב ביותר (מינאס חדזיסאבאס), וכן קיבל שלוש מועמדויות: הסרט הטוב ביותר, השחקנית הטובה ביותר (מריה קאבויאני); עיצוב ההפקה הטוב ביותר (יורגוס יורגיו).
בפסטיבל הסרטים היווניים של לוס אנג'לס לשנת 2016, זכה הסרט בשני פרסי "אורפאוס": פרס עבור המשחק הטוב ביותר (מריה קאבויאני) ופרס בחירת הקהל. כמו כן, הסרט היה מועמד לפרס "אורפאוס" לסרט באורך מלא הטוב ביותר.
הערות שוליים

↑  Ioanna Zikakou. Greek Actor Minas Hatzisavvas Passes Away at 67. Greek Reporter, December 1, 2015
1 2   התהלוכות ב"אהבה יוונית", סרטון  באתר יוטיוב‏ (יוונית עם כתוביות באנגלית)
↑  Oh my sweet spring! Ὤ γλυκύ μου ἔαρ. Alexandria Institute. Retrieved November 13, 2019
↑  "The new film by Christopher Papakaliatis, a love trilogy in contemporary Greece | Worlds Apart". Worlds Apart (באנגלית אמריקאית). 2014-07-10. נבדק ב-2022-09-29.
↑  "Shooting begins for Loseft 50mg and Second Chance | Worlds Apart". Worlds Apart (באנגלית אמריקאית). 2014-09-30. נבדק ב-2018-08-24.
↑  "Worlds apart at the abandoned Ellinikon International Airport" (באנגלית). נבדק ב-2018-08-24.
↑  Máté Petrány, Athens' Abandoned International Airport Is Incredibly Creepy, Jalopnik, ‏16.7.2014
↑  "Locations | Worlds Apart". Worlds Apart (באנגלית אמריקאית). נבדק ב-2018-08-24.
↑  Worlds Apart (2015), נבדק ב-2018-08-24
1 2 3 4  Worlds Apart (2015), נבדק ב-2018-08-23
↑  Worlds Apart (2017) - International Box Office Results - Box Office Mojo, www.boxofficemojo.com (באנגלית)
↑  Papakaliatis’ Worlds Apart Wows Audience, Held Over in New York, The National Herald, ‏22.1.2017
↑  Joanna Kalafatis, NY Greek Film Festival Kicks Off With ‘Worlds Apart’, Hollywood Greek Reporter, ‏1.10/2016
↑  Fotini Vlachaki, Christopher Papakaliatis on “Worlds Apart”, The F Martini, ‏Retrieved 23.8.2018
↑  Worlds Apart (Enas Allos Kosmos) (באנגלית), נבדק ב-2018-08-24
↑  Worlds Apart, נבדק ב-2018-08-24
↑  Gary Goldstein, Romantic drama 'Worlds Apart' spins three satisfying love stories set in Greece, Los Angeles Times, ‏19.1.2017
↑  Frank Scheck, 'Worlds Apart': Film Review, Hollywood Reporter, ‏12.1.2017
↑  Owen Gleiberman, Film Review: ‘Worlds Apart’, Variety, ‏13.1.2017
↑  Simon Abrams, Even the Actors Don’t Look All That Into Romantic Greek Drama Worlds Apart’s Love Stories, Village Voice, ‏11.1.2017
↑  שמוליק דובדבני, ביקורת סרט: "אהבה יוונית" - קיטש מלודרמטי, ynet,‏ 8.8.2017
1 2 3  Enas allos kosmos, נבדק ב-2018-08-24
נמל התעופה "אליניקון" הנטוש ששימש אתר צילומים
עלילות מהלולאה

| --- | --- |

 סוגה:  דרמה ומדע בדיוני
 ארץ מקור:  ארצות הברית ארצות הברית
 שפות:  אנגלית 
 תקופת התרחשות:  שנות ה-80 של המאה ה-20, שנות ה-50 של המאה ה-20 
 מספר עונות:  1 
 מספר פרקים:  8
 הפקה
 חברת הפקה:  Indio Film  6th & Idaho Moving Picture Company  Fox 21 Television Studios  Amazon Studios
 הפצה:  אמזון פריים וידאו 
 שידור
 רשת שידור:  שירות פריים וידאו
 תקופת שידור מקורית:  3 באפריל 2020
 קישורים חיצוניים
 דף התוכנית ב-IMDb
 
עלילות מהלולאה (באנגלית: Tales from the Loop) היא סדרת טלוויזיה אמריקאית, מסוגת דרמת מדע בדיוני, המבוססת על ספר האמנות של האמן השוודי סיימון סטאלנהאג.
כל שמונת פרקי הסדרה עלו ביחד לשירות הסטרימיג של Amazon Prime Video ב-3 באפריל 2020.
תקציר עלילת הסדרה

בהשראת הציורים המופלאים של סימון סטלנהג, הסדרה בוחנת את הרפתקאותיהם המדהימות של האנשים שחיים מעל הלולאה, מכונה שנבנתה כדי לפתוח ולחקור את תעלומות היקום - מה שהופך את הדברים שהוגדרו בעבר למדע בדיוני, אפשריים.
שחקנים ודמויות

אבי ריידר פורטסון בתפקיד לורטה הצעירה
רבקה הול בתפקיד לורטה
טיילר ברנהרדט בתפקיד דני ג'נסון
דניאל זולגדרי בתפקיד ג'ייקוב
דאנקן ג'וינר בתפקיד קול
אטו אסאנדוה בתפקיד גאדיס
ניקול לו בתפקיד מאי
פול שניידר בתפקיד ג'ורג'
ג'ונתן פרייס בתפקיד ראס
ג'יין אלכסנדר בתפקיד קלרה
ראו גם

סופר 8
דברים מוזרים
אפל (סדרת טלוויזיה)
הערות שוליים

↑  "Video: "Tales from the Loop" - Official Trailer". The Futon Critic. 27 בפברואר 2020. {{cite web}}:  (עזרה)
↑  Andreeva, Nellie (17 ביולי 2018). "'Tales From The Loop': Amazon Studios Orders Genre Series Based On Simon Stålenhag Art From Matt Reeves & Fox 21". Deadline Hollywood. נבדק ב-17 ביולי 2018. {{cite web}}:  (עזרה)
↑  Nellie Andreeva; Denise Petski (1 במרץ 2019). "'Tales From The Loop': Rebecca Hall To Star In Amazon Series Based On Simon Stålenhag Art". Deadline Hollywood. נבדק ב-3 במרץ 2019. {{cite web}}:  (עזרה)
↑  https://www.express.co.uk/showbiz/tv-radio/1188009/13-Reasons-Why-cast-series-Netflix-Who-plays-Charlie-St-George-Who-is-Tyler-Barnhardt
↑  Daniel D’Addario (2 באפריל 2020). "'Tales From The Loop': TV Review". Variety. נבדק ב-4 באפריל 2020. {{cite web}}:  (עזרה)